פצצת סיר לחץ

פיגועי מרתון בוסטון ב-2013]]
פצצת סיר לחץ הוא סוג של מטען נפץ מאולתר שנוצר כאשר מכניסים חומר נפץ לסיר לחץ ומחברים את הנפץ לתוך המכסה של סיר הלחץ.<ref name="history"></ref>

במהלך המאה ה-21 נעשה שימוש בפצצות סיר לחץ במספר פיגועי טרור ברחבי העולם, בהם פיגועי הרכבת במומבאי ב-2006, הפיגועים בסטוקהולם ב-2010 (לא התפוצצו), ניסיון פיצוץ המכונית בטיימס סקוור ב-2010 (לא התפוצץ), ובפיגוע במרתון בוסטון ב-2013.<ref></ref>

== תיאור ==
סיר לחץ
קל יחסית להכין פצצות סיר לחץ. רוב החומרים הנדרשים להכנת הפצצה ניתן להשיג בקלות. ניתן להפעיל את הפצצה באמצעות מכשיר אלקטרוני פשוט כמו שעון דיגיטלי, פותחן של דלת מוסך, טלפון סלולרי, ביפר, טיימר מטבח או שעון מעורר.<ref name="history"/><ref name="huffingtonpost2"></ref> עוצמת הפיצוץ תלויה בגודל סיר הלחץ ובכמות וסוג חומרי הנפץ בהם נעשה שימוש.<ref name="homeland_sec_alert"> </ref>

בדומה למטעני צינור הבלימה הראשונית שמספק סיר הלחץ גורמת לאנרגיה של הפיצוץ להיות מוגבלת עד שסיר הלחץ עצמו מתפוצץ. כתוצאה מכך נוצר פיצוץ גדול יותר ממה שהיה ניתן להשיג בלי סיר הלחץ, אשר בעל פוטנציאל להיות קטלני בהרבה.<ref name="ctvnews1"></ref>

== היסטוריה ==
=== בעשור הראשון של המאה ה-21 ===
משטרת צרפת הצליחה למנוע פיגוע טרור בשוק חג המולד בעיר שטרסבורג שבצרפת, מחוץ לקתדרלת שטרסבורג, בערב ראש השנה של שנת 2000.<ref name="autogenerated3"></ref> עשרה מחבלים הורשעו בצרפת על מעורבותם בניסיון לביצוע הפיגוע. המשטרה גילתה במהלך החקירה מספר סירי לחץ, 30 ק"ג של כימיקלים שניתן לייצר באמצעותם חומרי נפץ, ומחברת המתארת כיצד ליצור פצצות תוצרת בית.

בין השנים 2002 עד 2004 נעשה שימוש נרחב בפצצות סיר לחץ בפיגועי טרור באפגניסטן, הודו ופקיסטן.<ref name="autogenerated1"></ref>

בשנת 2003 מחבל צ'צ'ני נשא עליו פצצת סיר לחץ אותה הוא פוצץ מחוץ לנמל התעופה הבינלאומי קאבול שבאפגניסטן וגרם בכך למותם של שישה בני אדם.<ref name="autogenerated2003"></ref> ארגון הטליבאן נטל את האחריות לפיגוע. בשנת 2004 המחלקה לביטחון המולדת של ארצות הברית פרסמה לראשונה אזהרה לסוכנויות האמריקאיות על הסיכון הגובה בהסבה של סירי לחץ למטעני חבלה.

ביולי 2006 נרצחו בעיר מומבאי שבהודו 209 בני אדם ו-714 נפצעו מפצצות סיר לחץ שהופעלו במסגרת פיגועי הרכבות במומבאי ב-2006. לפי משטרת מומבאי פיגועי הרכבות במומבאי בוצעו על ידי לשקאר-א-טייבה ותנועת הסטודנטים האסלאמית של הודו.<ref name="autogenerated CNN"></ref>

=== משנת 2010 ואילך ===
פיצוץ מכונית בטיימס סקוור שבניו יורק ב-2010.]]
בקיץ 2010 ארגון הטרור אל-קאעידה פרסם במגזין המקוון "Inspire" הוראות מפורטות להכנת פצצות סיר לחץ במאמר שכותרתו הייתה "הכן פצצה במטבח של אמא שלך".<ref name="huffingtonpost2"/><ref name="2013-04-17 CBS News Article "></ref><ref></ref> המאמר מתאר את הטכניקה כדרך פשוטה ליצור פצצה יעילה במיוחד.<ref></ref> אנליסטים מאמינים שהמאמר היה פרי מוחו של אנואר אל-עוולקי, אשר נערך על ידו ועל ידי סאמיר חאן.<ref></ref><ref></ref> המטרה של המגזין "Inspire" הייתה לעודד מפגעים מסוג "זאב בודד" לתקוף את מה שהם מחשיבים לאויבי הג'יהאד, כולל ארצות הברית ובעלות בריתה.<ref></ref>

במהלך העשור השני של המאה ה-21 היו מספר ניסיונות של מחבלים מוסלמים פונדומנטליסטים טרור רדיקלי איסלאמי לבצע פיגועים באמצעות פצצות סיר לחץ. ניסיון הפיגוע הכושל בטיימס סקוור במאי 2010 בעיר ניו יורק, התבסס על פיצוץ של פצצת סיר לחץ אותה המפגע לא הצליח לפוצץ.<ref name="autogenerated MSN"></ref> פייסל שחזד, שהיה אחראי לניסיון הפיגוע, נידון למאסר עולם בעקבות כן. בפיגועים בסטוקהולם שבוצעו בדצמבר 2010 המחבל המתאבד טאימור עבדולווהאב אל-עבדאלי, אשר טען כי המעורבות של חיילים שוודים באפגניסטן מצדיקה את ביצוע הפיגועים בשוודיה, השתמש בפצצת סיר לחץ אותה הוא לא הצליח לפוצץ.<ref></ref>

בפיגוע במרקש ב-2011 נעשה גם שימוש בפצצת סיר לחץ כאשר האזרח המרוקאי עדיל אל-אטמני, אשר נשבע אמונים לאל-קאעידה במגרב האסלאמי, פוצץ מרחוק 2 פצצות סיר לחץ תוצרת בית, וגרם בכך למותם של 17 אנשים ולפציעתם של 25 אנשים אחרים.<ref></ref>

ביולי 2011 החייל האמריקני-פלסטיני נאסר ג'ייסון עבדו אשר שירת בבסיס הצבאי פורט הוד שבטקסס, למד כיצד לייצר פצצות סיר לחץ לאחר שקרא באינטרנט את המאמר במגזין "Inspire" של ארגון אל-קאעידה. עבדו נעצר בהמשך והתגלה שהוא תכנן לפוצץ מסעדה אותה נוהגים לפקוד חיילים אמריקאים רבים. בחדר המלון שלו נמצאו שני סירי לחץ וחומרים לייצור פצצות.<ref name="huffingtonpost1"></ref><ref></ref> עבדו נשפוט ונידון בהמשך למאסר עולם.

במרץ 2010 שישה עובדים של ארגון World Vision International נרצחו בפקיסטן כתוצאה מפיצות של פצצת סיר לחץ אשר הופעלה מרחוק.<ref>[http://info.publicintelligence.net/DHSpressurecookerieds.pdf]</ref> באוקטובר 2012 משטרת צרפת מצאה במקרה סיר לחץ מאולתר עם חומרים לייצור פצצות בפאתי פריז במסגרת חקירת מתקפה על חנות מכולת יהודית.

בפיגוע במרתון בוסטון באפריל 2013 נעשה שימוש בשתי פצצות סיר לחץ אשר היו מלאים במסמרים, מיסבים כדוריים ואבק שרפה.<ref></ref> בתחילה החוקרים היו סבורים שפצצות סיר הלחץ הופעלו באמצעות טיימרים פשוטים בהם נעשה לרוב שימוש במטבחים,<ref></ref> אולם, העדויות שהתקבלו בהמשך הצביעו על שהפצצות הופעלו מרחוק.<ref></ref> אחד מהמחבלים שביצע את הפיגוע ציין בהמשך בחקירתו שהוא למד את הטכניקה ממאמר במגזין "Inspire".<ref></ref>

ביום קנדה של שנת 2013 נעשה ניסיון לפוצץ פצצות סיר לחץ בבניין הפרלמנט בעיר ויקטוריה שבקולומביה הבריטית אשר בקנדה.<ref></ref>

ב-19 במאי 2016 נוסעים באוטובוס בעיר ורוצלב שבפולין התריעו בפני הנהג על חפץ חשוד באוטובוס. הנהג הוציא את החפץ החשוד מהאוטובוס וזמן קצר לאחר מכן הוא התפוצץ. לא היו הרוגים בפיצוץ אך אישה אחת נפצע באופן קל בפיצוץ. הרשויות טענו כי הפיצוע בוצע באמצעות פצצת סיר לחץ שהייתה מלאה במסמרים ובחומר נפץ.<ref></ref>

ב-17 בספטמבר 2016 אירע פיצוץ באמצעות פצצת סיר לחץ במנהטן שבניו יורק. בפיגוע נפצעו 29 אזרחים.<ref></ref> במהלך הסריקות שבוצעו בהמשך נמצאה במנהאן פצצת סיר לחץ נוספת שלא פוצצה.<ref></ref> אחמד חאן רחמי, שהיה החשוד המרכזי בביצוע הפיגוע ההוא ובפיגועים אחרים בניו ג'רזי, נלכד יומיים לאחר מכן.<ref name="captured"></ref>

== שימוש בפצצות סיר לחץ בישראל ==

ב-22 בדצמבר 2013 ארבעה פעילים של ארגון הג'יהאד האסלאמי ניסו לבצע פיגוע באוטובוס ציבורי בבת ים באמצעות פצצת סיר. בפיגוע לא היו נפגעים הודות לכך שמספר דקות לפני הפיגוע נוסע באוטובוס שם לב לתיק החשוד באוטובוס, ובעקבות כן הוא הספיק להזהיר את הנוסעים והנהג ולגרום לכך שכולם ירדו מהאוטובוס לפי שהמטען התפוצץ.<ref></ref>

== ראו גם ==
* פצצת זמן
* מטען צינור, סוג נוסף של מטען חבלה שפועל בצורה דומה לפצצת סיר לחץ

==הערות שוליים==

קטגוריה:טקטיקות בטרור
קטגוריה:מטעני חבלה
קטגוריה:חומרי נפץ
קטגוריה:פצצות